Det er nogle gange fyldet, der gør hele forskellen. De små enkle elementer, der diskret fylder billedet og giver det liv. Det behøver ikke at være meget. Bare et enkelt lille strå kan være prikken over i-et. Jeg har været en tur i grøftekanten, samlet, fotograferet og tegnet motiver, du kan bruge som fyld i blomsterbilleder eller andre steder. Du får PDF til eget print af siderne med tegninger, som du ser her på billedet Download PDF og print siden ud. Skraver på bagsiden af motivet med en blyant. Placer tegningen på dit akvarelpapir eller i din journal med den skraverede side ned mod akvarelpapiret/bogsiden. Hold det fast og tegn oven i linjerne fra forsiden, så du får et aftryk af motivet. Mal motivet som du ønsker.